**Konkursa “No vēstures līdz mūsdienām” nolikums**

Konkursu izsludina-

Ventspils pilsētas pašvaldības iestāde “Ventspils bibliotēka”, adrese Akmeņu iela 2, Ventspils.

Konkursa mērķis-

sagaidot Lāčplēša dienu 11.novembrī, izmantojot esejas žanru, izteikt vārdos savas sajūtas, pārdomas, faktus par patriotismu vēsturē un mūsdienās.

Konkursa dalībnieki-

skolēni un jaunieši līdz 25 gadu vecumam, kuri uzrakstījuši konkursa nolikumam atbilstošu un līdz šim nepublicētu eseju latviešu valodā.

Iesniedzamais konkursa darbs-

eseja, kuras apjoms nepārsniedz A4 formāta lapu. Darbs jānoformē datorrakstā (Times New Roman, burtu lielums 12 punkti, atstarpe starp rindām 1,5 punkti).

Darba iesniegšana –

personīgi līdz 2015. gada 23.oktobra plkst. 17.00 Ventspils Galvenajā bibliotēkā Akmeņu ielā 2, III stāvā, vai pa pastu (pasta zīmogs – 2015. gada 23.oktobris), vai elektroniski biblioteka@ventspils.lv līdz 2015. gada 23.oktobra plkst.24.00.

Darbam jāpievieno ziņas, kurās norādīts darba nosaukums, autora vārds, uzvārds, vecums, mācību iestāde un kontaktinformācija (e-pasta adrese, telefona numurs).

Darbi tiks vērtēti 3 vecuma grupās. Katrai grupai noteikta sava tēma-

* līdz 13 gadu vecumam “Lāčplēsis un citi supervaroņi”
* no 14 līdz 17 gadu vecumam “Lāčplēsis. Atmiņa. Efekts”
* no 17 līdz 25 gadu vecumam “Vai viegli būt Lāčplēsim?”

Vērtēšanas kritēriji-

* darba atbilstība konkursa nolikumam
* satura mērķtiecīgs izklāsts
* domas oriģinalitāte

Darbu vērtēšanas komisijas sastāvs-

Astra Pumpura- Ventspils bibliotēkas direktore

Olita Šteinmane- Ventspils bibliotēkas direktores vietniece

Kristians Jacevičs- Ventspils pilsētas domes Izglītības pārvaldes jaunatnes lietu speciālists

Ingvilda Knāviņa- māksliniece, VJN Tēlotājas mākslas studijas "ART PLANET" vadītāja

Andra Konste- Starptautiskās Rakstnieku un tulkotāju mājas direktore

Artūrs Tukišs- Ventspils Piejūras brīvdabas muzeja vēsturnieks

Majors Jānis Mežavilks- Zemessardzes 46.kājnieku bataljona komandieris

Apbalvošana-

apbalvos 3 labākos darbus katrā vecuma grupā. Balvas nodrošinās Ventspils bibliotēka un Europe Direct informācijas punkts Ventspils.

Uzvarētāju paziņošana-

konkursa uzvarētājus publiski paziņos un sveiks 2015.gada 11.novembrī plkst. 16.00 Ventspils Galvenajā bibliotēkā Akmeņu ielā 2.

Telefons uzziņām – 63623598

e- pasts- biblioteka@ventspils.lv